## Odluka i rješenje Ustavnog suda Republike Hrvatske broj U-III-906/1994. od 6. prosinca 1994.

### NN 93/1994 (16.12.1994.), Odluka i rješenje Ustavnog suda Republike Hrvatske broj U-III-906/1994. od 6. prosinca 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu predsjednik Jadranko Crnić,
te suci Zdravko Bartovčak, dr. Velimir Belajec, dr. Nikola Filipović, Ante
Jelavić Mitrović, mr. Vojislav Kučeković, Jurica Malčić, mr. Hrvoje Momčinović,
Ivan Marijan Severinec i Mladen Žuvela, u povodu ustavne tužbe M. i R.
P. iz S., koje zastupa M. Š., odvjetnik iz S., u predmetu iseljenja iz
stana, na sjednici održanoj 6. prosinca 1994. godine, donio je

## ODLUKU I RJEŠENJE

Ustavna tužba povodom presude Upravnog suda Republike Hrvatske broj
Us-816/1994-4 od 6. srpnja 1994. godine, se odbija;

RJEŠENJE BROJ

U-III-459/1994. od 23. studenoga 1994.

Ustavna tužba, povodom Zaključka o dozvoli izvršenja Županije Splitsko-dalmatinske,
Ureda za prostorno uređenje, stambeno-komunalne poslove, graditeljstvo
i zaštitu okoliša broj: UP-I-371-03/94-03/116; 2181-04-94-2 od 8. studenog
1994. godine, se odbacuje.

Ova odluka i rješenje objavit će se u "Narodnim novinama".

Obrazloženje:

M. i R. P. iz S. izjavili su ustavnu tužbu povodom presude Upravnog
suda Republike Hrvatske broj: Us-819/1994 od 6. srpnja 1994. godine i zaključka
o dozvoli izvršenja Županije Splitsko-dalmatinske, Ureda za prostorno uređenje,

stambeno-komunalne poslove, graditeljstvo i zaštitu okoliša, broj UP-I-371-03/94-03/116;
2181-04-94-2/MP/LN od 8. studenoga 1994. godine.

U ustavnoj tužbi podnositelji ustavne tužbe opisuju postupak dodjele
stanova u poduzeću "Pomgrad" S. za koji cijene da je bio nezakonit
te ujedno izjavljuju da su u stan u S. uselili bez odgovarajučeg akta o
dodjeli tog stana na korištenje kako navode "radi samopomoći i zaštite
svojih prava". Ujedno podnositelji ustavne tužbe predlažu da se odgodi
izvršenje navedenog zaključka o dozvoli izvršenja do donošenja odluke o
podnesenoj ustavnoj tužbi odnosno do okončanja sudskih postupaka koji se
vode na Općinskom odnosno Županijskom sudu u S. U dopuni ustavne tužbe
njeni podnositelji predlažu da se pored odgode izvršenja donese odluka
o ukidanju navedene presude Upravnog suda Republike Hrvatske zaključka
o dozvoli izvršenja.

Ustavna tužba u dijelu koji se odnosi na presudu Upravnog suda nije
osnovana, a u odnosu na zaključak o dozvoli izvršenja nije dopuštena.

Na osnovi podataka dostavljenih uz prijedlog kao i iz spisa predmeta
UP-I-371-03/94-03/116 utvrđeno je slijedeče:

- Rješenjem Općine S., Sekretarijata prostornog uređenja, graditeljstva
i komunalnih djelatnosti broj UP-I-371-03/92-02/136, 2181-08-06-03-92-4
od 30. lipnja 1992. godine naloženo je M. P. iseljenje iz stana u S. iz
razloga što su u isti uselili bez pravne osnove, a koju činjenicu ni podnositelji
ustavne tužbe ne osporavaju.

- Protiv navedenog rješenja od 30. lipnja 1992. izjavljena je žalba
koja je rješenjem Ministarstva zaštite okoliša, prostornog uređenja i stambeno
komunalne djelatnosti broj UP/II-371-01/92-06/1166; 531-OS/2-92-2 od 4.
rujna 1992. odbijena.

- Protiv tog rješenja Ministarstva zaštite okoliša izjavljena je tužba
Upravnom sudu Republike Hrvatske koja je također odbijena presudom broj:
Us-5290/1992-4 od 12. veljače 1993. godine.

-14. listopada 1992. godine donesen je zaključak o dozvoli izvršenja
navedenog rješenja iz 1992. godine protiv kojeg je bila izjavljena žalba
i tužba Upravnom sudu. I taj postupak je okončan presudom Upravog suda
broj Us-819/1994-4 od 6. srpnja 1994. godine a koja je predmet ovog ustavnosudskog
postupka. Navedenom presudom tužba nije uvažena.

- Rješenjem Županije Splitsko-dalmatinske, Ureda za prostorno uređenje,
stambeno-komunalne poslove, graditeljstvo i zaštitu okoliša broj UP-I-371-03/94-02/41;
2181-08-06-04-94-3 od 4. svibnja 1994. godine naloženo je M. i R. P. ponovno
iseljenje iz stana u S. obzirom da su u predmetni stan uselili bez pravne
osnove i to nakon što su iz istog iseljeni temeljem zaključka o dozvoli
izvršenja odnosno rješenja nadležnog tijela iz 1992. godine.

- Zaključkom o dozvoli izvršenja Županije Splitsko-dalmatinske, Ureda
za prostorno uredenje, stambeno-komunalne poslove, graditeljstvo i zaštitu
okoliša, broj: UP-I-371-03/94-03/116; 2181-04-94-2 od 8. studenoga 1994.
godine utvrđeno je da je rješenje istog tijela broj: UP-I-371-03/94-02/41;2181-08-06-04-94-3
od 4.svibnja 1994. postalo izvršno. Istim zaključkom dozvoljeno je administrativno
izvršenje tog rješenja pod prijetnjom prisilnog iseljenja i to 30. studenoga
1994. godine. Žalba na navedeni zaključak ne odgada započeto izvršenje.

- Podnositelji ustavne tužbe izjavili su žalbu na navedeni zaključak
Ministarstvu graditeljstva i zaštite okoliša. Postupak povodom ove žalbe
još je u tijeku.

Iz dostavljenih podataka proizlazi da su podnositelji ustavne tužbe
uselili u sporni stan bez akta nadležnog tije

la o davanju stana na korištenje odnosno druge pravne Osnove i to nakon
što je iz istih razloga već bilo provedeno prinudno iseljenje. Ovu činjenicu
ne osporavaju podnositelji ustavae tužbe.

Presudom Upravnog suda broj Us-819/1994-4, 6. srpnja 1994. godine, a
koja je predmet ove ustavne tužbe (dopuštena i pravodobna obzirom da je
navedena presuda primljena 5. studenoga 1994. godine, a Ustavna tužba je
izjavljena 14. studenoga odnosno dopuna 23. studenog 1994. godine) kao
što je navedeno, potvrđeno je prvostupanjsko rješenje kojim je naređeno
podnositetjima ustavne tužbe iseljenje iz stana iz razloga što su u isti
uselili bez pravne osnove. Za napomenuti je da je rješenje koje je predmet
ove presude Upravnog suda Republike Hrvatske već izvršerno.

U odnosu na navedenu presudu, na osnovi činjenica utvrđenih u provedenom
postupku pred ovim Sudom, uvrđeno je da istom nije povrijeđeno ni jedno
ustavno pravo ili sloboda predlagatelja obzirom da su uselili u sporni
stan bez akta nadležnog organa o davanju istoga na korištenje ili druge
valjane pravne osnove iz koje bi proizlazilo njihovo pravo na spornom stanu.
Stoga je sukladno odredbi članka 61. Poslovnika Ustavnog suda Republike
Hrvatske riješeno kao u izreci ove odluke.

Nadalje zaključkom o dozvoli izvršenja Županije Splitsko-dalmatinske,
Ureda za prostorno uređenje, stanlbeno-komunalne poslove, graditeljstvo
i zaštitu okoliša, broj· UP-I-371-03/94-03/116; 2181-04-94-2 od 8. studenoga
1994. godine dozvoljeno je izvršenje rješenja o iseljenju i to nakon što
su podnositelji ponovno bespravno uselili u isti stan. Postupak povodom
ovog zaključka još nije okončan. Stoga ni ustavna tužba protiv ovog zaključka
nije dopuštena obzirom da je u tijeku postupak povodom izjavljene žalbe
na isti te je temeljem odredbe članka 58. Poslovnika Ustavnog suda Republike
Hrvatske riješeno kao u izreci ovog rješenja.

Ocijenivši da odmah može donijeti odluku o ustavnoj tužbi povodom presude
Upravnog suda Republike Hrvatske, Sud nije imao razloga odgoditi izvršenje
temeljem te presude, Nadalje obzirom da je ustavna tužba povodom zaključka
o dozvoli izvršenja nedopuštena to nije bilo osnove za donošenje rješenja
o odgodi izvršenja temeljem članka 53. Poslovnika Ustavnog suda Republike
Hrvatske.

Odluka o objavi temelji se na odredbi članka 20. stavak 1. Ustavnog
zakona o Ustavnom sudu Republike Hrvatske ("Narodne novine",
broj 13/1991).

Broj : U-III-906/1994.

Zagreb, 6. prosinca 1994.

USTAVNI SUD REPUBLIKE HRVATSKE

Predsjednik

**Jadranko Crnić,**

Odluka, NN 93/1994-1612
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)